Държавен вестник, бр. 105, 2023 г., стр. 71

БРОЙ  105	
Д Ъ Р Ж А В Е Н  В Е С Т Н И К 	
СТР.  71  
между Министерството на правосъдието 
на Република България, наричано по-долу 
„Донорът“,
и Съветът на Европа, наричан по-долу 
„Съветът на Европа“,
наричани съвместно „Страните“;
Като се има предвид, че донорът желае да 
допринесе финансово за проекти на Съвета 
на Европа, както е описано в Приложение I, 
наричани по-долу „Проектите“,
Като се има предвид, че Съветът на Европа 
е готов да приеме и администрира средства-
та, предложени от Донора, в съответствие с 
Финансовите разпоредби на Съвета на Европа 
и условията, посочени по-долу в настоящото 
Споразумение;
Предвид горното и предвид декларациите, 
гаранциите и взаимното съгласие на Стра-
ните, посочени в настоящото Споразумение, 
Страните се споразумяха, както следва:
Член 1 – Обхват и цел
1.1. Настоящото Споразумение (2023/VC/
BG/01) урежда предоставянето от Донора на 
средства с оглед изпълнението на Проектите, 
описани в Приложение I към настоящото 
Споразумение и представляващо неразделна 
част от него.
1.2. Средствата се предоставят на Съве-
та на Европа при условията, предвидени в 
настоящото Споразумение, състоящо се от 
клаузите на настоящото Споразумение и 
приложенията към него.
1.3. Съветът на Европа приема средствата 
и се задължава да изпълнява проектите на 
своя отговорност и да прибягва до средствата 
само за финансиране на разходите, свързани 
с проектите, посочени в Приложение I.
1.4. Донорът ще полага всички усилия да 
спази датите за плащане, посочени в член 3 
от настоящото Споразумение. Когато не е 
възможно да бъдат спазени съответните дати, 
Донорът трябва да информира предварително 
Съвета на Европа.
1.5. Страните се съгласяват да предоставят 
цялата информация, необходима за доброто 
функциониране на настоящото Споразумение, 
и да прилагат най-висока степен на прозрач-
ност и отчетност, както и принципите на 
доброто управление, устойчивото развитие и 
равенството между половете.
1.6. Страните трябва незабавно да се ин-
формират взаимно за всякакви обстоятелства, 
които пречат или заплашват да попречат на 
успешното изпълнение на настоящото Спо-
разумение. По-специално, Съветът на Европа 
трябва незабавно да информира Донора за 
всички случаи на подозирани или действи-
телни измами, корупция или друга незаконна 
дейност, за които е узнал, на всяко ниво или 
на всеки етап от изпълнението на Проектите. 
Член 2 – Изпълнение на Проектите
Проектите, описани в Приложение I, ще се 
изпълняват от Съвета на Европа от 1 ноември 
2012 г. до 31 декември 2028 г.
Член 3 – Финансиране на проектите и 
отпускане на средства
3.1. Донорът се задължава да финансира 
Проектите в размер до 20 000 евро. Общата 
сума на средствата трябва да бъде изплатена в 
рамките на 30 дни след датата на подписване 
от Страните на настоящото Споразумение 
и след представяне на Донора на искане за 
плащане (Приложение II).
3.2. Съветът на Европа ще се стреми да 
получи освобождаване от мита, такси за внос/
износ и данък върху добавената стойност, 
социални данъци или подобни такси, които 
могат да се дължат за изпълнението на Про-
ектите. Въпреки това, ако трябва да се плащат 
данъци, те ще се плащат от средствата.
3.3. Съветът на Европа трябва да уведоми 
Донора, ако някаква сума от средствата остане 
неизползвана след приключване на Проекти-
те. Такава неусвоена сума от средствата се 
изплаща от Съвета на Европа на Донора в 
рамките на 30 дни от приемането от Донора 
на окончателния финансов отчет, представен 
от Съвета на Европа, освен ако Донорът не 
предостави конкретни насоки за използването 
на остатъка в писмена форма.
Член 4 – Напредък и финансови отчети
4.1. Съветът на Европа трябва да информира 
Донора за изпълнението на Проектите. За тази 
цел Съветът на Европа трябва да представя 
на Донора доклади за напредъка и финансо-
ви отчети, илюстриращи изпълнението на 
Проектите в съответствие с разпоредбите на 
параграф 4.2 по-долу. Тези отчети се заверяват 
от ръководителя на проекта и по-специално 
представят постигнатите резултати, вложените 
средства и финансов отчет, заверен от каси-
ера на Съвета на Европа, в който се описват 
средствата, получени за финансирането на 
проектите и разходите, направени при изпъл-
нението на проектите.
4.2. Ежегодно се представят отчети за на-
предъка и финансови отчети, които обхващат 
изпълнението на проектите през предходната 
календарна година. Отчетите се предоставят 
на Донора в срок от три месеца след края на 
съответния период на изпълнение на Про-
ектите.
4.3. Окончателният доклад се предоставя 
на Донора в рамките на три месеца от края 
на Проектите, като обхваща целия период 
на Проектите.